Ikkunaprinsessa

Ikkunaprinsessa on Rauli Badding Somerjoen viides, loppuvuodesta 1982 julkaistu studioalbumi. Se oli Somerjoen ensimmäinen yhteistyö kitaristi Esa Pulliaisen Agents-rautalankayhtyeen kanssa. Agents toi uudenlaisen ilmeen Somerjoen musiikkiin ja Somerjoen ura kääntyi uuteen nousuun. Albumia on kutsuttu myös suomalaisen kevyen musiikin virstanpylvääksi sen yhdistellessä rockmusiikkia iskelmämusiikkiin ja näytti suuntaa monille uusille tulokkaille.Metsämäki & Miettinen 1996, s. 178.

Albumin tunnetuimmaksi kappaleeksi nousi singlenäkin julkaistu ”Ikkunaprinsessa”, joka soi tiuhaan radiossa kesällä 1982. Levyn muita tunnettuja kappaleita ovat Somerjoen itsensä säveltämät ”Kuihtuu kesäinen maa”, ”Mä haluan sun” ja ”Kukkolaulu”.

 Taustaa 
1980-luvun alussa Somerjoen ura kääntyi aivan uuteen suuntaan, kun häneltä ilmestyi kaksi singleä Johannan Karhu-levymerkillä. Niistä ensimmäinen, syksyllä 1981 julkaistu ”Kuihtuu kesäinen maa” / ”Ensimmäisenä iltana” oli ensimmäinen yhteistyö kitaristi Esa Pulliaisen Agents-rautalankayhtyeen kanssa. Pulliainen oli noussut suuren yleisön tietoisuuteen Köyhien ystävät-taustayhtyeen kitaristina Tuomari Nurmion esikoisalbumilla Kohdusta hautaan vuonna 1979. Yhtyeen hajottua sen jäsenet muodostivat Pulliaisen johdolla Agentsin. Vuonna 1980 ilmestyi yhtyeen nimeä kantanut esikoisalbumi, jonka tuotti Atte Blom. Blom antoi albuminteon jälkeen Pulliaiselle demokasetin, jolla Somerjoki hyräili uusia sävellyksiään. Albumin tuottajaksi pestatun Pekka Aarnion mukaan Pulliaisen ”rautalankasoundin” ja Somerjoen lauluäänen yhteensaattaminen oli ”oivallinen kombinaatio”.Metsämäki & Miettinen 1996, 173.

Singlen A-puolen Somerjoki oli säveltänyt jo 1960-luvulla, mutta se päätyi keikkaohjelmistoon vasta vuosia myöhemmin. Kappaleen tunteikas sanoitus on Somerjoen tyttöystävän Pirkko-Liisa Vakkurin käsialaa. B-puolella kuullaan Harry Bergströmin säveltämä ”Ensimmäisenä iltana”, joka muistuttaa melodialtaan kansanmusiikkia. Singlen sovittajana toimi kokenut ravintolapianisti Jukka ”Jogi” Ollila. Single sai hyvän vastaanoton ja jatkoa alettiin suunnitella.Metsämäki & Miettinen 1996, s. 174.

Alkuvuodesta 1982 julkaistiin seuraava single ”Paras haihtua vaan” / ”Ikkunaprinsessa” julkaistiin. Single äänitettiin Finnvox-studiolla ja sen tuotti Pekka Aarnio, joka toimi Somerjoen tuottajana hänen viimeiset vuotensa.Metsämäki & Miettinen 1996, s. 176. Uuden singlen A-puolelle päätyi käännöskappale ”You Better Move On”, joka muistetaan parhaiten The Rolling Stones -yhtyeen. Somerjoki käänsi kappaleen suomeksi ja se sai nimen ”Paras haihtua vaan”. B-puolelle päätyi toinen käännöskappale ”Glendora”, joka oli tullut Suomessa tunnetuksi jo Brita Koivusen levyttämänä nimellä ”Ikkunaprinssi”. Somerjoki halusi omaan versioonsa muokata sanoitusta modernimmaksi. Kappaleen alunperin kääntänyt Sauvo ”Saukki” Puhtilaan hyväksyi muutokset ja Somerjoki teki tarvittavia muokkauksia. Pulliainen oli kuullut sovitusta tehdessään vain Olavi Virran levyttämän version ja on todennut, ”että ei sitä oikeastaan oo sovitettu”. Singlen tuottaneen Aarnion mukaan ”Ikkunaprinsessa” oli selkeä syy tehdä uusi single, mutta kaikesta huolimatta kappale päätyi singlen B-puolelle. Se ei kuitenkaan estänyt kappaleen suosiota ja kesällä 1982 kappale soi tuiuhaan radiossa.Metsämäki & Miettinen 1996, s. 175. Singlen vastaanoton ansiosta Johannan johtohahmo Atte Blom ehdotti Somerjoelle uuden albumin tekemistä Agentsin säestämänä ja Aarnion tuottamana.

 Työstö, vastaanotto ja arvioita 
Albumin äänitykset tehtiin alkuvuodesta 1982. Singlellä käytetty Finnvox-studio haluttiin vaihtaa halvempaan vaihtoehtoon ja lopulta studioksi valikoitui kosketinsoittaja Esa Kotilaisen IR-studio, joka sijaitsi Helsingin Käpylässä omakotitalon kellarissa. Studio oli melko pieni, mikä johti myös siihen, että taustaorkesteri ei voinut olla kovin suuri. Agentsin lisäksi taustoja soittivat muun muassa Kotilainen (urut) ja saksofonisti Pentti Lahti. 

Somerjoen hiljaiselon aikana hän oli tehnyt paljon uusia sävellyksiä, joista Agents ihastui etenkin Pirjo Sepän sanoittamaan kappaleeseen ”Omista minut”. Aarnio oli lopputulokseen todella tyytyväinen ja odotti kappaleesta tulevan suurempikin hitti. ”Mä haluan sun” nousi levyn soitetuimmaksi kappaleeksi. Kappale on Somerjoen säveltämä ja sen on sanoittanut turkulainen laulaja Marketta Saarinen, joka laulaa myös taustoja albumilla. Somerjoki vierasti Saarisen sanoitusta, joka sisälsi voimakkaita tunneilmaisuja eikä hän pystynyt ensimmäisellä kerralla laulamaan kappaletta hyvin. Muutaman päivän kuluttua kappale äänitettiin uudelleen, vaikkakin Aarnion mukaan Somerjoen ääni on kappaleessa paljon väsyneempi kuin esimerkiksi kappaleessa ”Omista minut”. Albumille otettiin myös aiemmat singlejulkaisut. Levyn päättävän ”Saanhan viimeisen tanssin” -kappaleen Somerjoki levytti singlenä jo vuonna 1977, mutta sen jäätyä vähälle huomiolle kappale päätettiin sovittaa uusiksi ja ottaa mukaan levylle.Metsämäki & Miettinen 1996, s. 177. Somerjoen säveltämiä ja sanoittamia kappaleita on albumilla kaksi: ”Muista hyvä aikoja” ja ”Kukkolaulu”. Nopeatempoinen ja eriskummallinen ”Kukkolaulu” oli hankala kappale niin Somerjoelle kuin muusikoillekin. Muusikoiden mielestä kappale ei ollut kovinkaan nerokas ja Pulliaisella oli vaikeuksia sovittaa kappaletta. Kappaleen väliosassa kuullaan variointia kansansävelmästä ”Peltoniemen Hintrikin surumarssi”.

Albumin kansikuvassa olevan akryllimaalauksen teki Mikko Kurenniemi, joka oli paria vuotta aiemmin tehnyt Leevi and the Leavings-yhtyeen Suuteleminen kielletty -albumin kansikuvan. Maalauksen etualalla on ikkunaprinsessa, jota Somerjoki tarkkailee taustalla synkkänä. Levyn otsikko on jäljitelmää ”Ikkunaprinsessa”-kappaleen alkuperäisnuoteista. Takakannen Kari Kalénin ottamassa valokuvassa pukuun sonnustautunut Somerjoki poseeraa mustavalkoisessa kaupunkimaisemassa.

Albumi julkaistiin loppuvuodesta 1982 ja se sai erinomaisen vastaanoton. Soundi-lehden arvostelija Jussi Niemi ylisti Somerjoen puhdasta ääntä ja vertasi sitä juhannuskoivun lehteen kesäyössä. Hän piti myös uusien ja vanhojen kappaleiden sekoituksesta sekä kehui yleisen tason olevan todella korkea. Albumi toi Somerjoen takaisin suuren yleisön suosioon ja levyllä yhdistyivät niin rock kuin iskelmäkin.

 Plagiaattiepäily 
Vuonna 2018 esitettiin epäily, että Somerjoen säveltämäksi merkitty albumin kappale "Kuihtuu kesäinen maa" olisi plagiaatti unkarilaisesta kappaleesta nimeltä "Minden ember boldog akar lenni", jonka ovat säveltäneet Attila Dobos ja Sandor Halmágyi ja jonka levytti ensimmäisen kerran vuonna 1966 unkarilainen laulaja Teri Harangozó. Somerjoen tiedetään käyneen Unkarissa kaksi kertaa, vuosina 1975 ja 1981.

 Kappaleet 
 A-puoli 







 B-puoli 





 Rauli Badding Somerjoki: Ikkunaprinsessa-albumin takakannen ja levykeskiöiden tiedot, Johanna, JHN 3004, 1982.

 Singlet 
{{single
 | single        = Kuihtuu kesäinen maa
 | leveys        = 120px
 | rajaus        = 1
 | julkaisuvuosi = 1981
 | levy-yhtiö    = Karhu, KRHS 101
 | kappaleet     = # Kuihtuu kesäinen maa
 Ensimmäisenä iltana
 | kuvaus        = 
}}
{{single
 | single        = Paras haihtua vaan
 | leveys        = 120px
 | rajaus        = 1
 | julkaisuvuosi = 1982
 | levy-yhtiö    = Karhu, KRHS 102
 | kappaleet     = # Paras haihtua vaan
 Ikkunaprinsessa
 | kuvaus        = Singlestä tuli suuri menestys ja se ylsi parhaimmillaan singlemyyntilistan viidenneksi.
}}
{{single
 | single        = Rakas lurjus
 | leveys        = 120px
 | rajaus        = 1
 | julkaisuvuosi = 1982
 | levy-yhtiö    = Johanna, JHNS 509
 | kappaleet     = # Rakas lurjus
 Muista hyviä aikoja
 | kuvaus        = A-puolen kappale on käännös Larry Finneganin kappaleesta ”Dear One”, joka oli pienehkö hitti Australiassa. B-puolen kappale on Somerjoen käsialaa.
}}

 Painokset 
FormaattiLevy-yhtiö ja tunnusJulkaistuHuomioitaLPJohanna, JHN 30041982Fenno, levyhaku: Ikkunaprinsessa.Kaksi eri versiota; sinisellä ja violetilla etiketeillä.MCJohanna, JHNK 30041982–CD​Johanna, JHNCD 30041995–CD​Johanna, JHNCD 30041998–CDJohanna, JHNCD 30042000remasteroituCDJohanna, JHNCD 30042009remasteroitu; julkaistiin myös samoissa kansissa Tähdet, tähdet -albumin (1983) kanssa.

 Tekijät 
 Muusikot 
 Rauli Badding Somerjoki – laulu

 Säestää Agents-yhtye
 Esa P. Pulliainen – soolokitara
 Hans Etholén – rytmikitara
 Kai Pulliainen – basso
 Petri Rantala – rummut ja lyömäsoittimet
+
 Kalle Jämsen – mandoliini
 Esa Kotilainen – urut
 Pentti Lahti – saksofonit
 Teuvo ”Tema” Lampinen – piano
 Jukka ”Jogi” Ollila – urut, piano ja hanuri
 Marketta Saarinen – taustalaulu
 Juha Takanen – rummut ja lyömäsoittimet

 Tuotanto 
 Pekka Aarnio – tuottaja
 IR-studio / Esa Kotilainen & Ilkka Niemeläinen; Finnvox-studiot / Risto Hemmi – äänitys
 Mikko Kurenniemi – etukannen akryllimaalaus
 Kari Kalén – takakannen valokuvakuva

 Lähteet 

 – Suomen äänitearkisto ry:n levytietokanta 1901–1999

 Viitteet 

 Aiheesta muualla 
 "Kukkolaulu" ja Somerjoen haastattelu Nuotit hukassa -televisio-ohjelmasta vuodelta 1980
 Ikkunaprinsessa discogs.com-sivustolla 

Luokka:Vuoden 1982 albumit
Luokka:Rauli Somerjoen albumit
Luokka:Agentsin albumit
Luokka:Pekka Aarnion tuottamat albumit